**ЈАВНИ ПОЗИВ**

**ЗА УЧЕШЋЕ ПРИВРЕДНИХ СУБЈЕКАТА**

**У СПРОВОЂЕЊУ МЕРЕ ЕНЕРГЕТСКЕ САНАЦИЈЕ**

**ПОРОДИЧНИХ КУЋА ПУТЕМ УГРАДЊЕ СОЛАРНИХ ПАНЕЛА**

**ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ**

**НА ТЕРИТОРИЈИ ОПШТИНЕ ЋУПРИЈА**

Јавни позив се расписује ради избора привредних субјеката који се баве производњом, услугама и радовима на енергетској санацији породичних кућа путем уградње соларних панела за производњу електричне енергије за сопствене потребe.

Eнергетскa санација породичних кућа спроводи се кроз сарадњу са привредним субјектима који се баве радовима на уградњи соларних панела за производњу електричне енергије, а крајњи корисници бесповратних средстава су домаћинства на територији општине Ћуприја.

Домаћинства која остваре право на суфинансирање могу набавити добра или услуге искључиво од привредних субјеката изабраних путем овог јавног позива.

Циљ спровођења мере енергетске санације путем уградње соларних панела за производњу електричне енергије за сопствене потребе је унапређење енергетске ефикасности и повећано коришћење обновљивих извора енергије у домаћинствима на територији општине Ћуприја.

**I ПРЕДМЕТ**

Предмет Јавног позива јесте избор привредних субјеката за спровођење активности на реализацији радова на уградњи соларних панела, пратећих носача панела, инвертера и остале неопходне инсталације за производњу електричне енергије, уградњи двосмерног мерног уређаја за мерење предате и примљене електричне енергије, изради извештаја извођача радова о уградњи соларних панела и пратеће инсталације за производњу електричне енергије, као и извештаја о уградњи мерног места, који су у складу са законом неопходни приликом прикључења на дистрибутивни систем.

**II ПРАВО УЧЕШЋА НА ЈАВНОМ ПОЗИВУ**

Право учешћа на Јавном позиву имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником о суфинансирању енергетске санације породичних кућа и овим Јавном позивом.

На јавном позиву могу учествовати привредни субјекти који се баве набавком, извођењем радова и уградњом материјала, опреме и уређаја за производњу електричне енергије.

**III УСЛОВИ ЗА УЧЕШЋЕ НА ЈАВНОМ ПОЗИВУ**

На Јавном позиву могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, и регистровани као привредна друштва и предузетници најмање шест месеци пре дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе,
* да имају запосленог или на неки други начин ангажованог инжењера електротехнике који поседује лиценцу у складу са законом којим се уређује изградња објеката, а који ће бити задужен за израду извештаја за уграђену инсталацију соларних панела за производњу електричне енергије,
* да дају гаранцију на инвертер од минимално 5 година и на соларне панеле од минимално 10 година.

**IV ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ**

**ПРИ ПОДНОШЕЊУ ПРИЈАВЕ**

Подносилац пријаве треба да достави следећу документацију:

1. Пријавни образац (Прилог 1) у три примерка (оригинал и две копије);
2. Потписану изјаву (Прилог 2);
3. Атесте за **уграђене** материјале и производе;
4. Решење о упису у регистар привредних субјеката;
5. Изјаву о гаранцији на инвертер и соларне панеле.

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања Јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**V ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Ћуприја, путем следећег линка:

<https://cuprija.rs/sr/kategorija/konkursi/>

и садржи:

* Комплетан текст Јавног позива,
* Прилог 1 - Пријавни образац,
* Прилог 2 - Изјава подносиоца пријаве,
* Прилог 3 - Критеријуми и начин бодовања за оцену пријаве.

**VI КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање привредних субјеката обухватају следеће:

1. цену за:

- опрему и кровну уградњу за соларну електрану капацитета 6 kW инсталисане снаге соларних панела, укључујући и уградњу и пратеће инсталације за производњу електричне енергије,

- набавку и уградњу двосмерног мерног уређаја за мерење предате и примљене електричне енергије,

- израду предмера и предрачуна, као и извештаја о уградњи соларних панела и уградњи мерног места, који је у складу са законом неопходан приликом прикључења на дистрибутивни систем.

Цене дати по наведним ставкама, а потребну опрему предвидети по Правилима о раду дистрибутивног система ОДС-а.

1. рок важења цена од **тренутка давања понуде** **( минимално 120 дана );**
2. рок важења гаранције на инвертер (минимално 5 година) и соларне панеле (минимално 10 година) и процењени износ производeне електричне енергије у периоду од три године (за инсталисану снагу соларних панела 6 kW очекиван износ је 15.000 kWh)

Јавним позивом се одређује максимални број бодова по сваком од критеријума и број бодова по подкритеријумима, ако су подкритеријуми дефинисани у оквиру појединих критеријума.

Укупан максимални број бодова по свим критеријумима и подкритеријумима примењеним на поједини Програм не може прећи 100.

**VII МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном позиву попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА**

**У СПРОВОЂЕЊУ МЕРЕ ЕНЕРГЕТСКЕ САНАЦИЈЕ ПОРОДИЧНИХ КУЋА ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ**

**ЗА СОПСТВЕНЕ ПОТРЕБЕ**

**– НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје лично на писарници Општинске управе у услужном центру или препоручено поштом на адресу:

**ОПШТИНА ЋУПРИЈА**

**Комисија за реализацију енергетске санације**

**Ћуприја, улица 13.Октобра бр. 7**

Рок за подношење пријава је **\_\_\_\_\_\_\_\_\_\_ 2022. године.**

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање.** Неблаговремене и непотпуне пријаве се неће разматрати.

**За све додатне информације и обавештења подносилац пријаве се може обратити на контакт телефон: 035/8150914.**

За информације у вези Јавног позива можете се обратити на електронске адресе:

[zeljko.dzelatovic@cuprija.rs](mailto:zeljko.dzelatovic@cuprija.rs)

Сва питања и одговори биће објављени на интернет страници Oпштине Ћуприја, линк:

<https://cuprija.rs/sr/kategorija/konkursi/>

**VIII НЕУРЕДНА ПРИЈАВА**

Пријава ће се сматрати неуредном ако у достављеној писаној форми недостаје било који докуменат из одељка IV Јавног позива и у том случају решењем ће бити одбачена.

**IX ОЦЕНА, ИЗБОР И ОБЈАВЉИВАЊЕ ОДЛУКЕ**

**О ИЗБОРУ ПРИВРЕДНИХ СУБЈЕКАТА**

Оцењивање и избор привредних субјеката врши Комисија за реализацију енергетске санације (у даљем тексту Комисија) на основу прегледа поднетих пријава, а у складу са Јавним позивом и Правилником.

Пријаве са документацијом чија садржина није у складу са Јавним позивом се не оцењују и решењем ће бити одбијене.

У току поступка оцењивања и избора привредних субјеката Комисија може од Подносиоца пријаве, према потреби, затражити додатну документацију и информације.

Комисија разматра, оцењује и рангира приспеле пријаве.

Прелиминарна листа изабраних привредних субјеката се објављује на огласној табли Општинске управе и званичној интернет страници Општине Ћуприја у року од 15 дана од дана истека рока за подношење пријава.

Учесници јавног позива имају право увида у поднете пријаве и приложену документацију по утврђивању прелиминарне листе изабраних привредних субјеката, у року од 3 дана од дана објављивања листе. На прелиминарну листу изабраних привредних субјеката учесници јавног позива имају право приговора Комисији у року од 8 дана од дана њеног објављивања.

Комисија је дужна да размотри поднете приговоре на прелиминарну листу изабраних привредних субјеката и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору привредних субјеката у спровођењу мере енергетске санације путем уградње соларних панела за производњу електричне енергије за сопствене потребе и исте доставља Општинском већу Општине Ћуприја на усвајање.

Општинско веће доноси Одлуку о избору привредних субјеката у спровођењу мере енергетске санације путем уградње соларних панела за производњу електричне енергије за сопствене потребе у року од 30 дана од дана истека рока за подношење приговора.

Одлука Општинског већа о избору привредних субјеката у спровођењу мере енергетске санације путем уградње соларних панела за производњу електричне енергије за сопствене потребе објављује се на огласној табли Општинске управе и званичној интернет страници Општине.

**X НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Општина Ћуприја ће закључити Споразум о техничкој сарадњи у спровођењу мере енергетске санације породичних кућа путем уградње соларних панела за производњу електричне енергије за сопствене потребе са привредним субјектима који буду изабрани.

Након потписивања Споразума о техничкој сарадњи са привредним субјектима, Општинско веће општине Ћуприја расписује јавни позив за доделу бесповратних средстава грађанима. Грађани су у обавези да приликом конкурисања доставе профактуру/предрачун издат од стране привредних субјеката са листе изабраних привредних субјеката.

Бесповратна средства се додељују грађанима за соларне панеле максималног капацитета 6 kW. За соларне панеле капацитета преко 6 kW максимални износ бесповратних средстава биће исти као и за соларне панеле капацитета до 6 kW, а разлику до укупне вредности радова према предрачуну изабраног привредног субјекта сносиће грађани.

Након избора појединачних пројеката грађана и утврђивања коначног броја корисника по привредном субјекту, Општина потписује тројни Уговор о реализацији мера енергетске санације са привредним субјектима и грађанима.

Привредни субјекти су дужни да Комисији, у сваком моменту, омогуће контролу реализације активности и увид у сву потребну документацију.

Општина ће вршити пренос средстава искључиво привредним субјектима, као директном кориснику, а не грађанима као крајњим корисницима, али тек након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства привредном субјекту је потврда Комисије да су радови изведени како је предвиђено предмером и предрачуном који је грађанин предао када је поднео пријаву за суфинансирање уградње соларних панела, као и у складу са записником Комисије о обављеном изласку на терен, а након извршених радова.

Општина ће вршити пренос средстава изабраним привредним субјектима у складу са закљученим уговором. Грађанин ће сам сносити трошкове изведених радова који буду већи од износа субвенције наведене у члану 6. Правилника (максималног износа учешћа Општине).

Привредни субјекти до 15.06.2022. године достављају Општинској управи општине Ћуприја захтев за исплату средстава за суфинансирање мере енергетске санације породичних кућа путем уградње соларних панела за производњу електричне енергије за сопствене потребе по основу обављених радова и извршених услуга. Уз захтев достављају фотокопију издатог рачуна за извршене радове и услуге.

Пренос средстава врши се након што:

1. Комисија провери да ли су све предвиђене активности стварно реализоване, и то констатује записником;
2. корисник бесповратних средстава привредном субјекту исплати извршене радове и услуге у износу умањеном за одобрена бесповратна средства.

Средства која се одобре за реализацију појединачних пројеката преносе се привредним субјектима у складу са одредбама Уговора.

На основу захтева за исплату и записника Комисије, Одељење за финансије Општинске управе врши исплату из буџета.

*Прилог 1.*

|  |  |
| --- | --- |
| **БРОЈ ПРИЈАВЕ** | *(попуњава јединица локалне самоуправе)* |

**СПРОВОЂЕЊЕ МЕРЕ ЕНЕРГЕТСКЕ САНАЦИЈЕ ПОРОДИЧНИХ КУЋА ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ**

**у 2022. години**

***ПРИЈАВНИ ОБРАЗАЦ***

|  |  |
| --- | --- |
| **НАЗИВ ПРИВРЕДНОГ СУБЈЕКТА** |  |

**ПРИЈАВА**

**НА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА**

**У СПРОВОЂЕЊУ МЕРЕ ЕНЕРГЕТСКЕ САНАЦИЈЕ**

**ПОРОДИЧНИХ КУЋА ПУТЕМ УГРАДЊЕ СОЛАРНИХ ПАНЕЛА**

**ЗА ПРОИЗВОДЊУ ЕЛЕКТРИЧНЕ ЕНЕРГИЈЕ**

**ЗА СОПСТВЕНЕ ПОТРЕБЕ**

***1. ОСНОВНИ ПОДАЦИ О ПРИВРЕДНОМ СУБЈЕКТУ***

|  |  |  |  |
| --- | --- | --- | --- |
| **1.** | **Пун назив привредног субјекта** | |  |
| **2.** | **Правна форма** | |  |
| **3.** | **Скраћени назив правног лица** | |  |
| **4.** | **Матични број** | |  |
| **5.** | **Порески идентификациони број** | |  |
| **6.** | **Седиште** | **Место** |  |
| **Јединица локалне самоуправе** |  |
| **Поштански број** |  |
| **7.** | **Адреса за слање поште**  **(навести и поштански број)** | |  |
| **8.** | **Број телефона** | |  |
| **9.** | **Број факса** | |  |
| **10.** | **Електронска пошта** | |  |
| **11.** | **Интернет адреса** | |  |

***2. ПОДАЦИ О ЗАКОНСКОМ ЗАСТУПНИКУ***

|  |  |  |
| --- | --- | --- |
| **12.** | **Име и презиме** |  |
| **13.** | **Пол** | 🞏 мушки 🞏 женски |
| **14.** | **Телефон** |  |
| **15.** | **Мобилни телефон** |  |
| **16.** | **Електронска пошта** |  |

***3. ПРОФИЛ ПРИВРЕДНОГ СУБЈЕКТА***

|  |  |  |
| --- | --- | --- |
| **17.** | **Година оснивања** |  |
| **18.** | **Назив и шифра делатности** |  |
| **19.** | **Према подацима из финансијског извештаја за 2020. годину привредни субјект је разврстан у:** | 🞏 микро  🞏 мало  🞏 средње  🞏 остало |
| **21.** | **Опис делатности** |  |

***4. ЦЕНОВНИК***

**Напомена – све цене морају бити дате у РСД са ПДВ-ом**

|  |  |  |  |
| --- | --- | --- | --- |
| \*Уградња соларних панела капацитета 6 kW инсталисане снаге, пратећих носача панела, инвертера и остале неопходне инсталације за производњу електричне енергије, уградња двосмерног мерног уређаја за мерење предате и примљене електричне енергије, израда извештаја извођача радова о уградњи соларних панела и пратеће инсталације за производњу електричне енергије, као и извештаја о уградњи мерног места који је у складу са законом неопходан приликом прикључења на дистрибутивни систем. | | | |
| Назив производа и услуга | Цена материјала | Цена уградње | Укупна  цена |
| Опрема и кровна уградња за соларну електрану капацитета 6 kW инсталисане снаге соларних панела, инвертер и остала пратећа инсталација за производњу електричне енергије која је неопходна приликом прикључења на дистрибутивни систем |  |  |  |
| Набавка и уградња двосмерног мерног уређаја за мерење предате и примљене електричне енергије |  |  |  |
| Израда предмера и предрачуна, као и извештаја о уградњи соларних панела и уградњи мерног места, који је у складу са законом неопходан приликом прикључења на дистрибутивни систем | (унети укупну цену) | | |

\* Цене дати по наведним ставкама, а потребну опрему предвидети по Правилима о раду дистрибутивног система ОДС-а.

***5. РОК ВАЖЕЊА ЦЕНА И ГАРАНЦИЈЕ***

Рок важења цена наведених под тачком 4. износи \_\_\_\_\_\_\_\_ (минимално 120 дана).

Рок важења гаранције на инвертер износи \_\_\_\_\_\_\_\_\_\_ (минимално 5 година).

Рок важења гаранције на соларне панеле износи \_\_\_\_\_\_\_\_\_\_\_ (минимално 10 година).

Процењени износ произведене електричне енергије у периоду од три године је \_\_\_\_\_\_\_\_\_\_\_ (оквирно 15.000 kWh).

Потпис и печат подносиоца:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Прилог 2.*

**ИЗЈАВА**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број ЛК \_\_\_\_\_\_\_\_\_\_\_\_\_\_\_\_\_\_\_\_\_

*(име и презиме) (број личне карте)*

законски заступник привредног субјекта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(назив привредног субјекта)*

матични број: \_\_\_\_\_\_\_\_\_\_\_\_\_, изјављујем да прихватам све услове наведене у Јавном позиву за учешће привредних субјеката у спровођењу мере енергетске санације породичних кућа путем уградње соларних панела за производњу електричне енергије за сопствене потребe на територији општине Ћуприја.

Такође изјављујем, под пуном материјалном и кривичном одговорношћу, да:

* су сви дати наводи у пријави и пратећој документацији истинити, потпуни и одговарају стварном стању,
* привредном субјекту није изречена ни трајна, ни привремена правоснажна мера забране обављања делатности у последње две године,
* власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага, нити кривични поступак.

У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Датум \_\_\_\_\_\_\_\_\_\_\_\_\_\_\_\_\_\_\_\_ Потпис законског заступника:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Прилог 3.*

**КРИТЕРИЈУМИ И НАЧИН БОДОВАЊА ЗА ОЦЕНУ ПРИЈАВЕ**

Критеријуми за оцењивање и рангирање пријава привредних субјеката и максимални број бодова по сваком од критеријума дати су у следећој табели:

|  |  |
| --- | --- |
| **Критеријуми за оцењивање** | **Број бодова** |
| Цена предметних добара и услуга заједно са уградњом | 70 |
| Рок важења цена од тренутка давања понуде(минимално 120 дана) | 15 |
| Рок важења гаранције за инвертер (минимално 5 година) | 5 |
| Рок важења гаранције за соларне панеле (минимално 10 година) | 5 |
| Процењени износ произведене електричне енергије у периоду од три године, за инсталисану снагу панела од 6 kW | 5 |

Бодовање појединачних пријава по критеријумима врши се на следећи начин:

1) Најнижа понуђена цена се бодује максималним бројем бодова - 70. Остале понуђене цене се бодују према следећој формули:

2) Рок важења цена од 180 дана и више бодује се максималним бројем бодова - 15. Остали понуђени мањи рокови важења цене се бодују према следећој формули:

3) Начин бодовања за рок важења гаранције за инвертер дат је у следећој табели:

|  |  |
| --- | --- |
| Рок важења гаранције за инвертер од 5 година | 3 |
| Рок важења гаранције за инвертер више од 5 година | 5 |

4) Начин бодовања за рок важења гаранције за панеле дат је у следећој табели:

|  |  |
| --- | --- |
| Рок важења гаранције за соларне панеле од 10 година | 3 |
| Рок важења гаранције за соларне панеле више од 10 година | 5 |

5) Начин бодовања за процењени износ произведене електричне енергије у периоду од 3 године дат је у следећој табели:

|  |  |
| --- | --- |
| Процењени износ од 15.000 kWh произведене електричне енергије у периоду од три године, за инсталисану снагу панела од 6 kW | 3 |
| Процењени износ већи од 15.000 kWh произведене електричне енергије у периоду од три године, за инсталисану снагу соларних панела од 6 kW | 5 |

ОБРАЗАЦ 1

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Општине Ћуприја ради пријаве на Јавни позив за учешће привредних субјеката у спровођењу мера енергетске санације породичних кућа путем уградње соларних панела за производњу електричне енергије за сопствене потребe које се финансирају из буџета Општине Ћуприја за 2022. годину и тим поводом дајем следећу

**И З Ј А В У**

**Сагласaн/а сам да орган** за потребе поступка може **извршити увид, прибавити и обрадити податке** о чињеницама о којима се води службена евиденција[[1]](#footnote-2), а који су неопходни у поступку одлучивања.

..........................................

(место)

..........................................

(датум)

.........................................................................

(потпис и печат одговорног лица)

ОБРАЗАЦ 2

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Општине Ћуприја ради пријаве на Јавни позив за учешће привредних субјеката у спровођењу мера енергетске санације породичних кућа путем уградње соларних панела за производњу електричне енергије за сопствене потребe које се финансирају из буџета Општине Ћуприја за 2022. годину и тим поводом дајем следећу

**И З Ј А В У**

Иако је орган обавезан да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити (заокружити)**:

1. Решење о упису у одговарајући регистар

Упознат/а сам да уколико не поднесем наведене податке неопходне за одлучивање органа, захтев за покретање поступка ће се сматрати неуредним, и да мој захтев неће бити разматран од стране комисије коју решењем образује Општинско веће.

..........................................

(место)

..........................................

(датум)

.........................................................................

(потпис и печат одговорног лица)

1. Документa о чињеницама о којима се води службена евиденција су: Решење о упису у регистар надлежног органа [↑](#footnote-ref-2)